《当解剑歌七章还家后作 其六》
清代·姚燮

夷船伺关不入关，调军如蚁营压山。炮车列岸旌旗翻，长刀出鞘弓满擐。

似能踊跃堪同患，坐疲奔蹇，倏及秋晚。军心渐弛，流民渐返。

谓扬天威，已往抚绥，惟赫赫皇命，孰敢抗违。谓守藩职，已来附依，惟岩岩天堑，孰敢犯窥？

封告天子，天子曰噫。榜告庶民，庶民曰嘻。于暂亦宜，而久则非。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。